Ազգագրության ռուսական թանգարան

Ազգագրության ռուսական թանգարան (ռուս.՝ Российский этнографический музей), Եվրոպայի ազգագրական ամենամեծ թանգարաններից մեկը։ Հիմնադրվել է 1902 թվականին հունվարի 22-ին որպես Ռուսական պետական թանգարանի ազգագրական բաժին։ Գտնվում է Սանկտ Պետերբուրգի` Ինժեներների փողոցի 4/1 տանը` Ռուսական թանգարանի շենքի կողքին։ Թանգարանի շենքը կառուցվել է 1902-1913 թվականներին ճարտարապետ Վասիլի Սվինինի նախագծով։ Պատմություն Ազգագրության ռուսական թանգարանի հիմնադրման տարեթիվ է համարվում 1902 թվականը, երբ Ռուսական պետական թանգարանի կազմում ձևավորվեց ազգագրության բաժինը, որ այցելուների առաջ իր դռները բացեց 1923 թվականին։ 1934 թվականին Ազգագրության թանգարանը վերածվում է ինքնուրույն կազմակերպության և անվանվում Ազգագրության պետական թանգարան։ 1948 թվականի օգոստոսին՝ ԽՍՀՄ ժողովուրդների թանգարանի հավաքածուի հանձնումից հետո վերանվանվեց ԽՍՀՄ ժողովուրդների ազգագրության պետական թանգարանի։ 1992 թվականից կոչվում է Ազգագրության ռուսական թանգարան։ 2003 թվականին Սանկտ Պետերբուրգի հիմնադրման 300-ամյակի կապակցությամբ Ազգագրության թանգարանը Երուսաղեմ քաղաքից ու Իսրայելի Հանրապետությունից նվեր է ստացել «Երուսաղեմյան առյուծ» քանդակը (հեղինակ՝ Ռուսլան Սերգեև)։ Թանգարանի բաժինները Ռուս ժողովրդի ազգագրություն Բելառուսի, Ուկրաինայի, Մոլդավիայի ազգագրություն Հյուսիս-Արևմուտքի ու Մերձբալթիկայի ազգագրություն Կովկասի ժողովուրդների, Միջին Ասիայի ու Ղազախստանի ազգագրություն Մերձվոլգյան ու Մերձուրալյան տարածքների ազգագրություն Սիբիրի ու Հեռավոր Արևելքի ժողովուրդների ազգագրություն Թանգարանում գործում է «Ազգագրության մանկական կենտրոն»։ Ծանոթագրություններ Արտաքին հղումներ «Ազգագրության ռուսական թանգարան». ethnomuseum.ru. Արխիվացված օրիգինալից 2012 թ․ փետրվարի 22-ին. Վերցված է 2011 թ․ մարտի 10-ին. «Ազգագրության ռուսական թանգարան». roskult.ru. Արխիվացված է օրիգինալից 2012 թ․ նոյեմբերի 6-ին. Վերցված է 2012 թ․ սեպտեմբերի 19-ին. «Ազգագրության ռուսական թանգարան». saint-petersburg-hotels.com. Արխիվացված օրիգինալից 2012 թ․ փետրվարի 22-ին. Վերցված է 2011 թ․ մարտի 10-ին.